***„დედათა და ბავშვთა ჯანმრთელობის“ სახელმწიფო პროგრამის „სკრინინგით გამოვლენილ ორსულებში კონფირმაციული კვლევის ჩატარების“ ქვეკომპონენტის საანგარიშგებო დოკუმენტაციის შევსების ინსტრუქცია***

1. **ქვეკომპონენტის ადმინისტრირება/ანგარიშგებისათვის გამოიყენება შემდეგი ფორმა:**
	1. ***ფორმა N1 – „ინფორმაცია ორსულ ქალთა სისხლის ნიმუშების HBsAg და სიფილისზე კონფირმაციული კვლევის შედეგების ფორმა“***
2. **ქვეკომპონენტის ადმინისტრირება/ანგარიშგებისათვის გამოყენებული ფორმის შევსების წესი:**
	1. ***„ინფორმაცია ორსულ ქალთა სისხლის ნიმუშების HBsAg და სიფილისზე კონფირმაციული კვლევის შედეგების ფორმა (ფორმა N1) ივსება ცენტრის სტრუქტურული ერთეულების მიერ, რომელშიც მითითებული უნდა იყოს შემდეგი მონაცემები:***
3. „ნიმუშის ნომერის“ გრაფაში იწერება საკვლევი ნიმუშის ნომერი;
4. „სკრინინგით საეჭვო დადებითი“ გრაფაში მიეთითება ინფექცია (HbsAg ან Lues), რომელზეც სკრინინგით დაფიქსირდა საეჭვო დადებითი შედეგი;
5. „ნიმუშის მიღების თარიღის“ გრაფაში იწერება თარიღი, როდესაც მოხდა ლაბორატორიის მიერ ნიმუშის მიღება;
6. „ორსულის საიდენტიფიკაციო მონაცემების“ გრაფაში ივსება გამოკვლეული ორსულის სახელი, გვარი, პირადი ნომერი, ქალაქი/რაიონი და მისამართი;
7. „გესტაციის ასაკის“ გრაფაში მიეთითება ორსულობის გესტაციური ასაკი (კვირა);
8. „დაწესებულების საკონტაქტო ინფორმაციის“ გრაფაში იწერება ნიმუშის გამგზავნი სამედიცინო დაწესებულების დასახელება და მისამართი (ქალაქი/რაიონი/ქუჩა);
9. „კონფირმაციული კვლევის ჩატარების თარიღის“ გრაფაში იწერება ლაბორატორიის მიერ კონფირმაციული კვლევის ჩატარების თარიღი;
10. „კონფირმაციული კვლევის შედეგის“ გრაფაში იწერება კონფირმაციული კვლევით მიღებული შედეგი (HbsAg ან Lues).

***პროგრამის ადმინისტრირებისათვის და ანგარიშგებისათვის გამოყენებული ფორმები შევსებული უნდა იყოს „Sylfaen“–ის ფონტში;***

***მიმწოდებელმა პროგრამის განმახორციელებელთან ყოველთვიურად (არა უგვიანეს 10 რიცხვისა) უნდა წარმოადგინოს საანგარიშგებო ფორმების ორი ეგზემპლარი (შემთხვევათა რეესტრის და ხარჯის დამადასტურებელი დოკუმენტის ელექტრონული ვერსია - ელქტრონული მატარებლით);***

***მიმწოდებლის მიერ წარმოდგენილი დოკუმენტების პროგრამის ადმინისტრირების წესით და ხელშეკრულების დამატებითი პიროებებით განსაზღვრულ მოთხოვნებთან შესაბამისობის შემთხვევაში პროგრამის განმახორციელებელსა და მიმწოდებელს შორის ფორმდება დოკუმენტების პირველადი მიღება-ჩაბარების აქტი, რომელის სისწორესაც ხელმოწერით ადასტურებენ მიმწოდებლისა და განმახორციელებლის უფლებამოსილი პირები.***